Diari Oficial de la Generalitat Valenciana


Sumari del DOGV 5639, del 14-11-2007 (2007/13838)

RESOLUCIÓ de 7 de novembre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni de col·laboració, entre la Comunitat Valenciana i el Ministerio de Agricultura, Pesca y Alimentación (MAPA), per al prefinançament de les ajudes a càrrec del FEAGA y del FEADER.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5639

Data del DOGV
:   14-11-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/13612


Data del document
:   07-11-2007

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Agricultura, Pesca i Alimentació
    * administració central
    * desenvolupament rural
    * ajuda a l'agricultura
    * cooperació administrativa

RESOLUCIÓ de 7 de novembre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni de col·laboració, entre la Comunitat Valenciana i el Ministerio de Agricultura, Pesca y Alimentación (MAPA), per al prefinançament de les ajudes a càrrec del FEAGA y del FEADER. [2007/13752]  
Subscrit, després de la tramitació prèvia reglamentària, entre la Comunitat Valenciana i el Ministerio de Agricultura, Pesca y Alimentación (MAPA), el 24 d'octubre de 2007, un conveni de col·laboració, per al prefinançamente de les ajudes a càrrec del FEAGA y del FEADER, en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 1478/2007, i que figura com a annex d'esta resolució.  
Valencia, 7 de novembre de 2007.- El director general de Relacions amb les Corts i Secretariat del Consell: Ángel Mompó Romero  
CONVENI DE COL·LABORACIÓ ENTRE LA COMUNITAT VALENCIANA I EL MINISTERI D'AGRICULTURA, PESCA I ALIMENTACIÓ (MAPA) PER AL PREFINANÇAMENT DE LES AJUDES A CÀRREC DEL FEAGA I DEL FEADER  
Madrid, 24 d'octubre de 2007  
REUNITS  
D'una banda, la Sra. Maritina Hernández Miñana, presidenta de l'Agència Valenciana de Foment i Garantia Agrària (AVFGA), en virtut del que es disposa en el Decret 123/2006, de 8 de setembre, del Consell, pel qual es designa president de l'AVFGA el conseller en matèria d'Agricultura, Pesca i Alimentació, en relació amb el Decret (/2006, del 28 de juny, del president de la Generalitat pel qual es produïx el nomenament de la consellera; fent ús de les atribucions que li han sigut conferides per l'article 8.1d del Decret 123/2006, i de conformitat amb l'autorització del Consell amb data 1 de juny de 2007.   
D'altra banda, el Sr. Santiago Menéndez de Luarca y Navia-Osorio, subsecretari d'Agricultura, Pesca i Alimentació, en virtut del Reial Decret 675/2004, de 19 d'abril, pel qual es disposa el seu nomenament, i actua en nom i representació de l'esmentat departament, d'acord amb les atribucions que li conferix l'article 1.2.e) de l'Orde APA/1603/2005, de 17 de maig, de delegació d'atribucions en el Ministeri d'Agricultura, Pesca i Alimentació i, actuant d'acord amb les competències esmentades en l'apartat 2, de l'article 10 del Reial Decret 327/2003, de 14 de març, que establix que el MAPA podrà subscriure convenis de col·laboració amb els òrgans competents de les comunitats autònomes per a garantir el prefinançament dels seus organismes pagadors.  
Ambdós parts es reconeixen la competència suficient per a atorgar el present conveni i, a este efecte:  
EXPOSEN  
Primer. Que el Reglament (CE) 1290/2005, de 21 de juny de 2005, sobre finançament de la política agrícola comuna, suposa la desaparició del Fons Europeu d'Orientació i Garantia Agrària (FEOGA) i la creació de dos nous fons europeus, que constituiran parts del pressupost general de les comunitats europees, per a assolir els objectius de la política agrícola comuna, definits en el Tractat i, proveir el finançament de les distintes mesures d'esta política, un Fons Europeu Agrícola de Garantia (FEAGA) per a finançar les mesures de mercats i altres mesures i, el Fons Europeu Agrícola de Desenrotllament Rural (FEADER) destinat a finançar els programes de desenrotllament Rural, i establix per a la gestió d'ambdós fons la figura dels organismes pagadors i en el cas que un estat membre autoritze més d'un organisme pagador és important que designe un únic organisme coordinador encarregat de garantir la coherència de la gestió dels fons, establir l'enllaç entre la Comissió i els distints organismes pagadors autoritzats i procurar que la informació sol·licitada per la Comissió sobre les activitats dels esmentats organismes es comunique sense tardança.   
Segon. Que l'Orde OWP 1950/2006, de 6 d'octubre, autoritza el Fons Espanyol de Garantia Agrària (FEGA) com a organisme de coordinació dels organismes pagadors del Regne d'Espanya i, actua com a únic interlocutor de la Comissió per a tots els assumptes relacionats amb el FEAGA i el FEADER previstos en l'article 4.1 del Reglament (CE) 885/2006, de la Comissió, de 21 de juny de 2006. Així mateix les esmentades funcions s'assenyalen en l'Estatut del FEGA aprovat per Reial Decret 1441/2001, de 21 de desembre i, la seua modificació feta per Reial Decret 1516/2006, de 7 de desembre.   
Tercer. Que de conformitat amb el que es disposa en els esmentats reglaments comunitaris i en el Reial Decret 521/2006, de 28 d'abril, pel qual s'establix el règim dels organismes pagadors i de coordinació dels fons europeus agrícoles, la comunitat autònoma, que subscriu el present conveni, ha autoritzat l'Agència Valenciana de Foment i Garantia Agrària com a organisme pagador i comunicat al FEGA, de conformitat amb el Reglament (CE) número 1290/2005, de 21 de juny de 2005 i l'article 2 del Reial Decret 521/2006, de 28 d'abril, i s'ha transmés pel FEGA a la Comissió Europea.   
Quart. Que la lletra a, de l'apartat 1, de l'article 82 de la Llei 47/2003, de 26 de novembre, General Pressupostària, després de la modificació realitzada en l'apartat 6, de la disposició final novena de la Llei 42/2006, de 28 de desembre, de Pressupostos Generals de l'Estat, per a l'any 2007, per la qual s'autoritza el Ministeri d'Economia a dur a terme les operacions de tresoreria que exigisquen les relacions financeres amb la Unió Europea i, quedaran incloses, en tot cas, en el marc anterior:   
«a) Les compres de productes, així com les subvencions i altres intervencions de mercat i, les operacions relatives als programes de desenrotllament rural finançades pel Fons Europeu Agrícola de Garantia (FEAGA) i el Fons Europeu Agrícola de Desenrotllament Rural (FEADER).  
Les bestretes de tresoreria a favor o a càrrec de la Unió Europea es cancel·laran amb els reintegraments realitzats per esta.»  
Quint. Que l'article 6, apartat 1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, habilita l'administració General de l'Estat i els òrgans de govern de les comunitats autònomes, per a celebrar convenis de col·laboració entre si i en l'àmbit de les seues competències respectives.  
Sext. Que d'acord amb l'anterior, ambdós parts subscriuen este conveni, subjecte a les clàusules següents:  
CLÀUSULES  
Primera. Objecte del conveni  
L'objecte del present conveni de col·laboració és definir els termes i condicions en el sistema de prefinançament nacional dels pagaments de les ajudes del FEAGA i FEADER, previstes en el Reglament (CE) número 1290/2005, de 21 de juny de 2005, i realitzats per l'organisme pagador de la comunitat autònoma que s'esmenta en el paràgraf tercer.   
Segona. Obligacions de la Comunitat Valenciana  
Obertura de comptes específics  
La Comunitat Valenciana, es compromet a obrir un compte específic per al FEAGA i un compte específic para el FEADER, en l'entitat bancària que designe, per a canalitzar els fons necessaris per al prefinançament, així com tots els pagaments d'ajudes per compte del FEAGA i del FEADER.  
Estos comptes no podran tindre cap moviment diferent dels relatius al FEAGA i al FEADER i asseguraran la perfecta identificació de totes les bestretes de fons rebuts, els pagaments d'ajudes efectuats, així com els ingressos per devolució de pagaments indeguts o altres causes.  
La comunitat autònoma comunicarà a l'organisme de coordinació (FEGA) els números de comptes i entitat bancària designada, així com qualsevol modificació que es puga produir en esta.  
Interessos generats  
Atesa la procedència dels fons anticipats, els imports corresponents a interessos generats en els comptes específics del FEAGA i FEADER, es liquidaran, per la comunitat autònoma al FEGA, la qual, al seu torn, remetrà la liquidació al Tresor Públic, d'acord amb la normativa vigent en la matèria i en el termini previst en l'article 10.3 del Reial Decret 327/2003, de 14 de març.  
En el cas que els comptes no generen interessos, s'aplicarà l'EURIBOR (tipus d'interés d'oferta en el mercat interbancari de l'euro) a un any i l'import corresponent es liquidaran, per la comunitat autònoma al FEGA, la qual, al seu torn, remetrà la liquidació al Tresor Públic d'acord amb la normativa vigent en la matèria.   
Previsió de gastos  
A l'efecte de la programació financera, necessària per a optimitzar els fons anticipats pel Tresor, l'organisme pagador designat per la comunitat autònoma que subscriu, remetrà a l'organisme de coordinació (FEGA), en els terminis que s'establisquen, les previsions bimensuals de gastos, distribuïts per quinzenes, d'acord amb el Manual de Procediment de Coordinació Financera.  
Les previsions s'efectuaran, per l'organisme pagador, amb la màxima fiabilitat amb la finalitat d'evitar desviacions que puguen produir fons inactius o problemes de tresoreria per a atendre els pagaments.  
Sol·licitud de fons  
A l'efecte de les remissions de fons, l'autoritat responsable de l'organisme pagador sol·licitarà setmanalment a l'organisme de coordinació (FEGA) els fons necessaris, d'acord amb el model establit en el Manual de Procediment de Coordinació Financera, i tindrà en compte la situació de tresoreria, per a fer front als expedients que tinga aprovats i autoritzats per al pagament en la setmana.   
Tercera. Obligacions del FEGA  
Bestreta de fons  
Els fons per a cobrir els gastos del FEAGA i el FEADER seran anticipats pel Tresor Públic a l'organisme de coordinació (FEGA), i es basaran en les previsions remeses per este i que corresponen a les previsions de gastos elaborades i reflectides per l'organisme pagador, designat per la comunitat autònoma que subscriu, en la informació periòdica a remetre a la Comissió Europea o qualsevol altra informació addicional que es considere pertinent.  
Transferència de fons  
L'organisme de coordinació (FEGA) transferirà els fons sol·licitats als comptes específics establits en la clàusula segona, amb la màxima celeritat, perquè puguen realitzar-se els pagaments en la data prevista.  
En el cas que es produïra una insuficiència de fons en un moment determinat per a fer front a totes les peticions dels organismes pagadors, l'organisme de coordinació (FEGA) tindrà en compte, per a la distribució d'estos, els terminis de pagaments per a evitar les penalitzacions per sobrepassar els terminis, així com el grau de fiabilitat (concordança de pagaments amb previsions) de la programació financera efectuada pels organismes pagadors segons el que s'establix en la clàusula segona  
Quarta. Regularització de fons  
Amb la finalitat de regularitzar els fons anticipats pel Tresor per al prefinançament de les ajudes, l'organisme pagador remetrà a l'organisme de coordinació (FEGA) els estats de tresoreria mensual dels comptes específics, de conformitat amb els procediments establits, acompanyat de l'extracte bancari corresponent a l'últim dia del mes.  
Quinta. Coresponsabilitat financera  
A l'efecte de les responsabilitats que els poguera correspondre per actuacions derivades de la seua gestió o per qualsevol incompliment de la normativa comunitària que donen lloc a correccions financeres, el Ministeri d'Agricultura, Pesca i Alimentació i la Comunitat Valenciana s'ajustaran al que es disposa en els articles 12, 13, 14 i la disposició addicional segona del Reial Decret 327/2003, actualitzat pel Reial Decret 521/2006, de 28 d'abril, pel qual s'establix el règim dels organismes pagadors i de coordinació dels fons europeus agrícoles i per l'Orde EHA/53/2006, de 13 de gener, del Ministeri d'Economia i Hisenda.  
Sexta. Duració del conveni  
Este conveni produirà efectes des de la firma fins al 31 de desembre de 2007, i s'entendrà prorrogat automàticament per successius períodes anuals, excepte denúncia expressa per qualsevol de les parts, comunicada amb una antelació mínima de tres mesos a la data de la conclusió. Tot això sense perjudici de les disposicions dels apartats 4 i 7 de l'Acord de 2 de març de 1990, del Consell de Ministres, sobre convenis de col·laboració entre l'administració de l'Estat i les comunitats autònomes.  
Sèptima. Resolució  
El present conveni de col·laboració podrà ser resolt en qualsevol moment de mutu acord entre les parts o per decisió motivada d'una d'estes, que haurà de comunicar-se per escrit a l'altra part amb, almenys, tres mesos d'antelació.  
Octava. Naturalesa i jurisdicció   
El present conveni de col·laboració es formalitza de conformitat amb el que es disposa en els articles 6 a 8 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i té la naturalesa dels previstos en l'article 3.1. c) del Text Refós de la Llei de Contractes de les Administracions Públiques, aprovat per Reial Decret Legislatiu 2/2000, de 16 de juny, i li són d'aplicació, en defecte de normes específiques, els principis d'ambdós textos legals per a resoldre els dubtes i llacunes que pogueren produir-se.  
Atesa la naturalesa juridicoadministrativa d'este conveni, l'Orde Jurisdiccional Contenciós Administratiu serà el competent per a resoldre les qüestions litigioses que es pogueren suscitar entre les parts durant la seua execució.  
En prova de conformitat, firmen el present conveni en dos exemplars i a un sol efecte.  
Pel ministeri d'Agricultura, Pesca i Alimentació  
La Ministra, pd article 1.2. e) O. APA/1603/2005, de 17 de maig  
(BOE 02.06.2005), el subsecretari d'Agricultura, Pesca i Alimentació  
Santiago Menéndez de Luarca y Navia-Osorio  
Per la Comunitat Valenciana  
La presidenta de l'Agència Valenciana de Foment i Garantia Agrària  
Maritina Hernández Miñana